《李待制寄僧 其二》
宋代·冯山

春游游尽欲寻山，杖屦岷峨只等閒。但放高怀穷物外，不知清等满人间。

经年绿野常沉醉，几日香峰暂往还。自笑尘辕盘未得，逍遥无路一追攀。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。